
11. §
Rīkojuma projekts "Grozījumi Ministru kabineta 2022. gada 26. oktobra rīkojumā Nr. 763 "Par Satiksmes ministrijas ilgtermiņa saistībām jauno elektrovilcienu projekta īstenošanai""
23-TA-1956
(E. Siliņa)
· 1. Pieņemt iesniegto rīkojuma projektu.
· 2. Valsts kancelejai sagatavot rīkojuma projektu (turpmāk - rīkojums) parakstīšanai.
· 3. Atbalstīt Satiksmes ministrijas priekšlikumu finansējuma pārdalei pa gadiem jauno elektrovilcienu iegādes projektā.
· 4. Pieņemt zināšanai, ka AS "Pasažieru vilciens" precizētā biznesa plāna projekta, kas ietver tā saimnieciskās un finanšu darbības prognozes, tajā skaitā 32 elektrovilcienu, rezerves daļu fonda pieciem gadiem un elektrovilcienu uzturēšanas iekārtu iegādes, elektrovilcienu ražošanas uzraudzības izmaksas, kā arī vilcienu remontu centra izbūvi, un Eiropas Savienības struktūrfonda un Kohēzijas fonda līdzfinansējuma piesaisti, provizoriskā ietekme uz vispārējās valdības budžeta bilanci 2023. gadā ir 58 570 373 euro (negatīva ietekme), 2024. gadā ir 75 434 275 euro (negatīva ietekme) un 2025. gadā ir 2 185 835 euro (pozitīva ietekme).
· 5. Finanšu ministrijai ņemt vērā šī protokollēmuma 4. punktā minēto provizorisko fiskālo ietekmi uz vispārējās valdības budžeta bilanci, izstrādājot likumprojektu "Par valsts budžetu 2024. gadam un budžeta ietvaru 2024., 2025. un 2026. gadam".
· 6. Satiksmes ministrijai normatīvajos aktos noteiktā kārtībā sagatavot un iesniegt Finanšu ministrijā pieprasījumu valsts budžeta apropriācijas un ilgtermiņa saistību precizēšanai 2023. gadam un priekšlikumus bāzes izdevumu precizēšanai 2024., 2025. un 2026. gadam likumprojekta "Par valsts budžetu 2024. gadam un budžeta ietvaru 2024., 2025. un 2026. gadam" sagatavošanas procesā atbilstoši rīkojuma 1. un 3. punktā noteiktajam.
· 7. Atzīt par aktualitāti zaudējušu Ministru kabineta 2022. gada 25. oktobra sēdes protokollēmumu (prot. Nr. 54 27. §) "Rīkojuma projekts "Par Satiksmes ministrijas ilgtermiņa saistībām jauno elektrovilcienu projekta īstenošanai"".
· 8. Atzīt par izpildītu Ministru kabineta 2023. gada 20. jūnija sēdes protokollēmuma (prot. Nr. 33 38. §) "Rīkojuma projekts "Par apropriācijas pārdali"" 9. punktu.

